Diari Oficial de la Generalitat Valenciana


Sumari del DOGV 3137, del 05-12-1997 (1997/12964)

Informació pública de l'alternativa tècnica i proposició juridicoeconòmica del programa i projecte d'urbanització i projecte de reparcel·lació forçosa de les unitats d'execució número 2 i 3 en sòl urbà.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/12084


Organisme emissor
:   Ajuntament de l'Alqueria de la Comtessa

Tipus de document
:   Anunci

Informació pública de l'alternativa tècnica i proposició juridicoeconòmica del programa i projecte d'urbanització i projecte de reparcel·lació forçosa de les unitats d'execució número 2 i 3 en sòl urbà. [97/Q12229]
  
En compliment del que es disposa en l'article 46, 69 i concordants de la Llei 6/1994, de 15 de novembre, de la Generalitat Valenciana (LRAU), es fa públic que, pel Decret de l'Alcaldia de data 22 de juliol de 1997, s'ha resolt sotmetre a informació pública, pel termini de 20 dies, l'alternativa tècnica i la proposició juridicoeconòmica del programa i projecte d'urbanització i projecte de reparcel·lació forçosa de les unitats d'execució número 2 i 3 en sòl urbà, redactats d'ofici per l'Ajuntament, que confronta, al nord, amb les parcel·les que donen al carrer de Sant Jaume, solar de les escoles, eix del carrer de Sant Pere i el darrere de les edificacions que donen al carrer de Sant Pere; al sud, amb el límit del sòl urbà a l'avinguda d'Ausiàs March i la carretera de Rafelcofer; a l'est, amb les edificacions consolidades que donen al carrer de l'Esperança i l'avinguda d'Ausiàs March; i a l'oest, amb l'eix de l'avinguda de la Diputació, que afecta una superfície de 25.210 metres quadrats, dels quals 9.058 metres quadrats es destinen a vials, 2.607 metres quadrats a zones verdes públiques i els altres 13.545 metres quadrats a parcel·les edificables, d'acord amb les ordenances zonals establides en les Normes Urbanístiques de l'Alqueria de la Comtessa. La unitat d'execució és el resultat de l'agrupació de les unitats 2 i 3, d'anàlogues cessions i aprofitaments.
  
Durant el període d'informació regirà el que es disposa en els esmentats preceptes i, per tant, es podran formular al·legacions sobre l'alternativa tècnica que podrà ser objecte de pública consulta a l'Ajuntament, s'hi podran presentar unes altres alternatives tècniques; hi haurà una pròrroga de 20 dies si, durant els 10 primers dies d'informació pública, alguna persona es compromet a presentar una alternativa tècnica substancialment diferent a la inicial i presta caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques es farà en la data següent hàbil a la conclusió del termini de presentar-les i, durant els 10 dies següents, les actuacions podran ser objecte de consulta i d'al·legacions i els competidors podran associar-se tot unint les seues proposicions. Així mateix, s'hi podran formular al·legacions o realitzar les actuacions legalment previstes en relació amb el Projecte de Reparcel·lació Forçosa.